*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*57. számú előterjesztés*

Bátaszék Város Önkormányzat Képviselő-testületének 2022. március 23-án

16 órakor megtartandó ülésére

**Ipari parkban fekvő ingatlan bérletére vonatkozó szerződés módosításának jóváhagyása**

|  |
| --- |
| **Előterjesztő:** Dr. Bozsolik Róbert polgármester  **Készítette** : Bozsolik Zoltán mb. városüzemeltetési irodavezető    **Törvényességi ellenőrzést végezte:** dr. Firle-Paksi Anna aljegyző  **Tárgyalja:**  PG Bizottság: 2022.03.22. |

**Tisztelt Képviselő-testület!**

A Bodri Szőlőművelő Kft. (7100 Szekszárd Vitéz u.1. szám) képviseletében dr. Bodri István kérelmet nyújtott be az Önkormányzathoz, Bátaszék Város Önkormányzata tulajdonában álló 61/19 hrsz. alatt ingatlant bérbe vételével kapcsolatosan.

Bátaszék Város Önkormányzat Képviselő-testületének 2/2019.(I.15.) önkormányzati határozatával jóváhagyott bérleti szerződés jelen előterjesztés 1. számú mellékletét képezi.

A 61/20. hrsz. alatti ingatlanra vonatkozóan szintén rendelkeznek bérleti szerződéssel. Az ingatlanon megvalósuló pályázatukkal kapcsolatosan hiánypótlási felszólítást kaptak kézhez.

A hiánypótlás szerint a projekt megvalósíthatósága érdekében Bátaszék Város Önkormányzatával kötött bérleti szerződés és megállapodás módosításra került.

Dr. Bodri István kezdeményezte azt, hogy a 61/20 hrsz. ingatlanra vonatkozó módosítások kerüljenek átvezetésre a 61/19 hrsz. ingatlanra vonatkozó szerződésen és megállapodáson is, mivel a pályázatokkal kapcsolatban szintén ellenőrzést folytatnak majd le.

Kérjük a T. Képviselő-testületet, hogy a határozati javaslat elfogadásával hagyja jóvá a módosításokat.

***H a t á r o z a t i j a v a s l a t :***

**Bátaszék belterület 61/19 hrsz. ingatlan bérleti szerződés I.számú módosításának jóváhagyására**

Bátaszék Város Önkormányzata Képviselő-testülete a Bodri Szőlőművelő Kft.-vel (7100 Szekszárd Vitéz u.1. szám) a 61/19 hrsz.-ú ingatlan vonatkozásában kötött bérleti szerződés I. számú módosítását – a határozat melléklete szerinti tartalommal- jóváhagyja.

*Határidő: 2022. március 31.*

*Felelős*: Dr. Bozsolik Róbert polgármester

(szerződésmódosítás aláírásáért)

*Határozatról értesül*: Bodri Szőlőművelő Kft.

Bátaszéki KÖH városüz. iroda

Bátaszéki KÖH pénzügyi iroda

irattár